**Pielikuma Nr. 4**

**„Pārskats par psihiatriskajām pārbaudēm, narkoloģiskajām ekspertīzēm un narkotisko vielu (opioīdu) atkarības pacientu ilgtermiņa farmakoterapiju”  
aizpildīšanas vadlīnijas**

**1. tabula „Psihiatrisko pārbaužu skaits”**

Tiek norādīts psihiatriskās pārbaudēs izmeklēto personu skaits.

1. rindā norāda kopējo izmeklēto personu skaits, kam veikta psihiatriskā pārbaude.

1.1 rindā: personu skaits, kurām veikta veselības pārbaude, lai izvērtētu transportlīdzekļa vadītāja vai tās personas veselības stāvokli, kura vēlas iegūt transportlīdzekļu vadīšanas tiesības, un noteikt, vai transportlīdzekļa vadītājam vai pretendentam nav medicīnisko pretindikāciju transportlīdzekļa vadīšanai *(Ministru kabineta noteikumi Nr.940 „Noteikumi par veselības pārbaudēm transportlīdzekļu vadītājiem un personām, kuras vēlas iegūt transportlīdzekļu vadītāju kvalifikāciju, kā arī par pirmstermiņa veselības pārbaudes izdevumu segšanas kārtību”)*.

1.2 rindā: personu skaits, kurām veikta pārbaude veselības stāvokļa atbilstībai valsts militārajam dienestam *(Militārā dienesta likums).*

1.3. rindā: personu skaits, kurām veiktas obligātās veselības pārbaudes (nodarbinātajiem, kuru veselības stāvokli ietekmē vai var ietekmēt veselībai kaitīgie darba vides faktori, kuriem darbā ir īpaši apstākļi, kuru darbs saistīts ar iespējamu risku citu cilvēku veselībai) *(Ministru kabineta noteikumi Nr.219 „Kārtība, kādā veicama obligātā veselības pārbaude”).*

1.4 rindā: personu skaits, kurām veikta pārbaude, lai izvērtētu personas veselības stāvokļa atbilstību ieroču glabāšanai (nēsāšanai) vai darbam ar ieročiem *(Ministru kabineta noteikumi Nr.418 „Noteikumi par veselības pārbaudēm personām, kas glabā (nēsā) ieročus un veic darbu ar ieročiem”).*

1.5 rindā: personu skaits, kurām veikta pārbaude, ko pieprasa iestādes.

**2. tabula „Alkohola, narkotisko, psihotropo vai toksisko vielu ietekmes noteikšana (ekspertīzes)”**

Vielu ietekmes pārbaudes kārtību nosaka Ministru kabineta noteikumi Nr.394 „Alkohola, narkotisko, psihotropo vai toksisko vielu ietekmes pārbaudes kārtība”. Ārstniecības iestādes, kurās veic medicīnisko pārbaudi alkohola, narkotisko, psihotropo vai toksisko vielu ietekmes konstatēšanai:

* 1. Valsts sabiedrība ar ierobežotu atbildību „Rīgas psihiatrijas un narkoloģijas centrs”.  
     2. Valsts sabiedrība ar ierobežotu atbildību „Slimnīca „Ģintermuiža” ”.
  2. Sabiedrība ar ierobežotu atbildību „Jūrmalas slimnīca”.
  3. Sabiedrība ar ierobežotu atbildību „Liepājas reģionālā slimnīca”.
  4. Sabiedrība ar ierobežotu atbildību „Rēzeknes slimnīca”.
  5. Sabiedrība ar ierobežotu atbildību „Aizkraukles slimnīca”.
  6. Sabiedrība ar ierobežotu atbildību „Alūksnes slimnīca”.
  7. Sabiedrība ar ierobežotu atbildību „Bauskas slimnīca”.
  8. Sabiedrība ar ierobežotu atbildību „Cēsu klīnika”.
  9. Sabiedrība ar ierobežotu atbildību „Dobeles un apkārtnes slimnīca”.
  10. Sabiedrība ar ierobežotu atbildību „Jēkabpils reģionālā slimnīca”.
  11. Sabiedrība ar ierobežotu atbildību „Krāslavas slimnīca”.
  12. Sabiedrība ar ierobežotu atbildību „Kuldīgas slimnīca”.
  13. Sabiedrība ar ierobežotu atbildību „Priekules slimnīca”.
  14. Sabiedrība ar ierobežotu atbildību „Ludzas rajona slimnīca”.
  15. Madonas novada pašvaldības sabiedrība ar ierobežotu atbildību „Madonas slimnīca”.
  16. Sabiedrība ar ierobežotu atbildību „Ogres rajona slimnīca”.
  17. Sabiedrība ar ierobežotu atbildību „Preiļu slimnīca”.
  18. Sabiedrība ar ierobežotu atbildību „Saldus medicīnas centrs”.
  19. Sabiedrība ar ierobežotu atbildību „Tukuma slimnīca”.
  20. Sabiedrība ar ierobežotu atbildību „Vidzemes slimnīca”.
  21. Sabiedrība ar ierobežotu atbildību „Ziemeļkurzemes reģionālā slimnīca”.
  22. Sabiedrība ar ierobežotu atbildību „Balvu un Gulbenes slimnīcu apvienība”.
  23. Sabiedrība ar ierobežotu atbildību „Daugavpils reģionālā slimnīca”.

Tabulā tiek apkopots ekspertīžu skaits alkohola, narkotisko un psihotropo vielu ietekmes noteikšanai, absolūtos skaitļos pēc ekspertīzes veida. Kolonnā „Ekspertīžu skaits” tiek norādīts:

1. rindā norāda kopējo ekspertīžu skaits;

1.1 rindā norāda ekspertīžu skaitu alkohola ietekmes noteikšanai;

1.2. rindā norāda ekspertīžu skaits narkotisko un psihotropo vielu ietekmes noteikšanai.

**3.tabula „Narkotisko vielu (opioīdu) atkarības pacientu ilgtermiņa farmakoterapija ar metadonu vai buprenorfīnu”**

Atkarības slimnieku ārstēšanas kārtību nosaka Ministru kabineta noteikumi Nr.70 „Alkohola, narkotisko, psihotropo vai toksisko vielu ietekmes pārbaudes kārtība”.

Pēc ārstu konsilija lēmuma pieņemšanas par ilgtermiņa farmakoterapijas ar metadonu vai buprenorfīnu uzsākšanu divu darbdienu laikā informē valsts sabiedrību ar ierobežotu atbildību „Rīgas Psihiatrijas un narkoloģijas centrs”, kas veic to pacientu uzskaiti, kuri tiek iekļauti metadona vai buprenorfīna ilgtermiņa farmakoterapijas programmā. Ārstējošais narkologs vai sertificēts citas specialitātes ārsts[[1]](#footnote-1), divu darbdienu laikā pēc ilgtermiņa farmakoterapijas ar metadonu vai buprenorfīnu pabeigšanas vai pārtraukšanas par to informē ārstu konsiliju un valsts sabiedrību ar ierobežotu atbildību „Rīgas Psihiatrijas un narkoloģijas centrs”.

Tabulā tiek norādīts kopējais pacientu skaits ilgtermiņa farmokoloģiskās opioīdu atkarības ārstēšanas programmās absolūtos skaitļos pēc programmas veida (metadona vai buprenorfīna), pēc kustības veida (gada laikā uzņemti programmā, gada laikā ārstēšanu pārtraukuši, gada beigās programmā esošie), pēc dzimuma (sievietes vai vīrieši).

1. kolonna – kopējais gada laikā uzņemto pacientu skaits metadona vai buprenorfīna farmakoterapijas programmā;
2. kolonna – pirmo reizi uzņemtās sievietes metadona vai buprenorfīna farmakoterapijas programmā;
3. kolonna – pirmo reizi uzņemtie vīrieši metadona vai buprenorfīna farmakoterapijas programmā;
4. kolonna – kopējais gada laikā uzņemto sieviešu skaits metadona vai buprenorfīna farmakoterapijas programmā;
5. kolonna – kopējais gada laikā uzņemto vīriešu skaits metadona vai buprenorfīna farmakoterapijas programmā;
6. kolonna – kopējais gada laikā ārstēšanu pārtraukušo pacientu skaits, kas ārstējušies metadona vai buprenorfīna farmakoterapijas programmā;
7. kolonna – kopējais gada laikā ārstēšanu pārtraukušo sieviešu skaits, kas ārstējušies metadona vai buprenorfīna farmakoterapijas programmā;
8. kolonna – kopējais gada laikā ārstēšanu pārtraukušo vīriešu skaits, kas ārstējušies metadona vai buprenorfīna farmakoterapijas programmā;
9. kolonna – kopējais gada beigās metadona vai buprenorfīna farmakoterapijas programmā esošo pacientu skaits;
10. kolonna – kopējais gada beigās metadona vai buprenorfīna farmakoterapijas programmā esošo sieviešu skaits;
11. kolonna – kopējais gada beigās metadona vai buprenorfīna farmakoterapijas programmā esošo vīriešu skaits.

1. Sertificēts citas specialitātes ārsts, kurš ir apguvis šo ārstēšanas metodi un normatīvajos aktos par ārstniecības personu sertifikāciju noteiktajā kārtībā ir ieguvis attiecīgu ārstniecisko un diagnostisko metožu sertifikātu, kā arī noslēdzis līgumu ar Nacionālo veselības dienestu. [↑](#footnote-ref-1)